प्रभजोत सिंह चार सालों से इराक में काम कर रहा था. साल 2015 के आखिर में वह जालंधर जिले के अपने गांव बग्गा में लौटा. एक साल पहले खबर आई थी कि उग्रवादियों के एक समूह इस्लामिक स्टेट ने इराक में 40 भारतीयों को बंधक बना लिया है. विदेश मंत्री सुषमा स्वराज ने इस साल 20 मार्च को इस बात की पुष्टि की कि बंधक बनाए गए उन भारतीयों में 39 अब इस दुनिया में नहीं हैं. इनमें से 27 व्यक्ति पंजाब के थे. प्रभजोत का कहना है कि 'तमाम खतरनाक हालात के बावजूद अकुशल कामगार नौजवानों के पास घर छोड़ने के अतिरिक्त और कोई चारा नहीं है क्योंकि खेती-बाड़ी के काम में कोई भविष्य नहीं है और इस काम में मजदूरी भी कम है.'